62α. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ Αριθ. Δ17γ/01/59/Φ.Ν.223 της 10/14 Μαΐου 1991 (ΦΕΚ Β΄ 324) Περί κανονισμού αμοιβών για μελέτες κ.λπ. των Μεγάλων Συγκοινωνιακών Έργων Ν. Αττικής. Έχοντας υπόψη: 1.Τις διατάξεις της παρ. 3 του άρθρου μόνου του Ν.Δ. 2726/1953 «περί τροποποιήσεως και συμπληρώσεως του άρθρ. 59 του από 17.7/16.8.1923 Ν.Δ/τος «περί σχεδίων πόλεων, κωμών και συνοικισμών του Κράτους και οικοδομής αυτών» (ΦΕΚ 325 Α΄/1953). 2.Τις διατάξεις της παρ. 2 του άρθρ. 26 Νόμ. 716/1977 «περί μητρώου μελετητών και αναθέσεως και εκπονήσεως μελετών» που προστέθηκαν με την παρ. 4 του άρθρ. 39 του Νόμ. 849/1978 «περί παροχής κινήτρων δια την ενίσχυσιν της περιφερειακής και οικονομικής αναπτύξεως της Χώρας» (ΦΕΚ 232 Α΄/1978). 3.Τις διατάξεις της παρ. 2 του άρθρ. 11 του Ν.Δ. 2386/1953 «περί ενοποιήσεως και αποκεντρώσεως των Τεχνικών Υπηρεσιών του Κράτους» (ΦΕΚ 111 Α/1953), όπως ισχύουν μετά την τροποποίησή των με την παρ. 3 του άρθρ. 1 του υπ’ αριθ. 120/1960 Β.Δ/τος «περί ρυθμίσεως αρμοδιοτήτων συναφών προς έργα δημοσίων επενδύσεων» (ΦΕΚ 30 Α΄/1960). 4.Την υπ’ αριθ. 68/11/23.4.91 γνωμοδότηση του Συμβουλίου Δημοσίων Έργων. και επειδή: 1.Τα Μεγάλα Συγκοινωνιακά Έργα του Νομού Αττικής που προβλέπονται από το άρθρ. 1 του υπ’ αριθ. 91/1991 Π.Δ/τος έχουν ήδη μελετηθεί στο μεγαλύτερο ποσοστό τους κατά το παρελθόν, αλλά παρίσταται ανάγκη να γίνει ανασύνταξη/ολοκλήρωση των μελετών/ερευνών τους συνεπεία της διαφοροποίησης ανάπτυξης των διασχιζομένων περιοχών και του σχεδιασμού των, που γίνεται σε νέα βάση. 2.Τα έργα αυτά έχουν ήδη αναλυθεί και διερευνηθεί επαρκώς σύμφωνα με το νέο σχεδιασμό τους και έχουν κοστολογηθεί με μεγάλο βαθμό προσέγγισης. 3.Με την παραπάνω κοστολόγηση των έργων προσδιορίσθηκαν οι αμοιβές των μελετών/ερευνών κατά κατηγορία έργων βάσει των κειμένων διατάξεων και των ιδιαιτεροτήτων των απαιτήσεων μελετών/ερευνών σε συνδυασμό με το προβλεπόμενο χρονοδιάγραμμα της σύνταξής τους και με την εκτιμώμενη επιμήκυνσή του, για περιπτώσεις που δεν οφείλονται σε υπαιτιότητα των αναδόχων. 4.Οι αναγκαίες πιστώσεις για τις έρευνες και μελέτες των έργων αυτών πρέπει να είναι εκ των προτέρων γνωστές (τουλάχιστον όσον αφορά το Μέγιστο Ανώτατο Όριο Αμοιβών (Μ.Α.Ο.Α.), ώστε να περιληφθούν κατά ορθολογιστικό και ελεγχόμενο τρόπο στο πρόγραμμα των προωθουμένων έργων. 5.Η ύπαρξη προγενεστέρων μελετών και η επαρκής διερεύνηση του τεχνικού αντικειμένου από την Υπηρεσία, σε συνδυασμό με το περιεχόμενο ύψος των διατιθεμένων σχετικών πιστώσεων, επιτρέπουν τη μείωση του Συνολικού Ανωτάτου Ορίου Αμοιβών (Σ.Α.Ο.Α.) κατά ένα ποσοστό σχετικά με το άθροισμα των Μ.Α.Ο.Α. 6.Η γνώση του θέματος από την ύπαρξη των προγενεστέρων μελετών, σε συνδυασμό με τον περιορισμένο διατιθέμενο χρόνο και με την χορήγηση λεπτομερών οδηγιών από την Υπηρεσία για την «εφαρμοστέα λύση» περιορίζουν τη δυνατότητα αναζήτησης άλλων λύσεων και ουσιαστικά οδηγούν σε διερεύνηση μιας μόνο λύσης. 7.Τα προεκτιμηθέντα Μ.Α.Ο.Α. και Σ.Α.Ο.Α. της κάθε σύμβασης τα οποία κατά κανόνα είναι κατώτερα από τα προκύπτοντα βάσει των κειμένων διατάξεων, τέθηκαν υπόψη των υποψηφίων αναδόχων μελετών/ερευνών και έγιναν δεκτά χωρίς επιφυλάξεις από αυτούς, αποφασίζουμε: 1.Οι αμοιβές για τη μελέτη των Μεγάλων Συγκοινωνιακών Έργων του Νομού Αττικής που προβλέπονται από το άρθρ. 1 του υπ’ αριθ. 91/1991 Π.Δ/τος θα προσδιορίζονται με βάση τις ισχύουσες διατάξεις για τις μελέτες και έρευνες των έργων του προγράμματος δημοσίων επενδύσεων (περιλαμβανομένης της Κ.Υ.Α. Γ2/0/1/161/16/31.10.75) και δεν θα υπερβαίνουν το ανώτατο όριο (PLAFONDS) για κάθε κατηγορία μελετών (Μ.Α.Ο.Α.) καθώς και για το σύνολο των μελετών (Σ.Α.Ο.Α.) που καθορίζονται κατωτέρω. 2.Τα Μ.Α.Ο.Α. καθορίζονται με τις σχετικές συμβάσεις αναθέσεως μελετών ή ερευνών των πιο πάνω έργων, ενώ το Σ.Α.Ο.Α. καθορίζεται ίσο με τα ογδόντα εκατοστά του αθροίσματος των συμβατικών Μ.Α.Ο.Α.. Τα Μ.Α.Ο.Α. και Σ.Α.Ο.Α. δεν θα αναθεωρούνται για χρονική περίοδο που θα καλύπτει τη συνολική συμβατική προθεσμία προσαυξημένη κατά 35%. 3.Η αμοιβή, η οποία τελικά θα καταβληθεί στο μελετητή, θα αφορά μόνο στη λύση που θα εγκριθεί από την Υπηρεσία, εκτός αν η εγκεκριμένη λύση διαφέρει ριζικά από τη λύση που αρχικά προτάθηκε σε γενικές γραμμές από την Υπηρεσία. (Μετά τη σελ.90,5440(α) Σελ.90,54401 Τεύχος 1161-Σελ. 33 23.Α.αα.62α Υπουργείο Χωροταξίας Οικισμού και Περιβάλλοντος 4.Η διαφορά που τυχόν θα προκύψει μεταξύ της βάσει των κειμένων διατάξεων προκυπτούσης αμοιβής και της τελικώς καταβληθησομένης αποτελεί έκπτωση υπέρ του Δημοσίου. 